На Европско првенство 1992. Данска није успела да се квалификује, али је на њега ипак отишла као замена за репрезентацију Југославије, којој није дозвољено учешће због санкција Уједињених нација. Шмајхел је бранио на свим утакмицама овог првенства. У такмичењу по групама, Данска је заузела друго место иза репрезентације Шведске а испред Француске и Енглеске. У полуфиналу је Данска била боља од Холандије након бољег извођења једанаестераца. Шмајхел је тада успео да заустави ударац са беле тачке Марка ван Бастена. У финалу су Данци добили репрезентацију Немачке са 2-0.